Mitchell van der Gaag

Mitchell van der Gaag (s. 22. lokakuuta 1971) on alankomaalainen jalkapallovalmentaja ja entinen puolustaja. Kesästä 2022 lähtien hän on toiminut Manchester Unitedin apuvalmentajana. ==Ura pelaajana== Van der Gaag hankki jalkapallo-oppinsa PSV Eindhovenin juniorijoukkueissa ja nostettiin edustusmiehistöön vuonna 1989. Hänet kuitenkin lainattiin kaudeksi 1989/90 NEC Nijmegeniin ja ura seuraaviksi kahdeksi kaudeksi Sparta Rotterdamiin. Spartassa nuori puolustaja sai vastuuta ja nousi Rob Jacobsin alaisuudessa avauskokoonpanon toppariksi. Hän oli mukana Spartan joukkueessa, joka kaudella 1991/92 eteni Alankomaiden cupissa välieriin saakka. Hän palasi kauden jälkeen PSV:hen, jossa peliaikaa ja vastuuta ei juurikaan tullut. Kaudella 1994/95 hän siirtyi skotlantilaiseen Motherwelliin, jossa pelasi vahvasti viimeiseksi jäänneellä kaudellaan 1996/97.Cv Mitchell van der Gaag Kesällä 1997 van der Gaag siirtyi FC Utrechtiin, jossa pelasi neljä kautta Eredivisiessä. Kesällä 2001 ura jatkui Portugalissa CS Marítimon joukkueessa.Van der Gaag tekent bij Marítimo Hän nousi Marítimon runkopelaajaksi ja kantoi kapteeninnauhaa, kun Marítimo kaudella 2003/04 sijoittui liigassa viidenneksi ja selvisi mukaan UEFA Cupiin.Maritimo warning for Gers Van der Gaag jätti Marítimon kesällä 2006 ja pelasi vielä kauden 2006/07 Saudi-Arabiassa Al-Nassrissa, kunnes lopetti pelaajauransa.Al-Nassr zet Van der Gaag op straat ==Ura valmentajana== Pelaajauransa jälkeen van der Gaag palasi Marítimoon kesällä 2008 valmentamaan seuran reservijoukkuetta. Syyskuussa 2009 hän nousi Carlos Carvalhalin potkujen jälkeen Marítimon edustusjoukkueen päävalmentajaksi.El Marítimo prescinde del entrenador holandés Van der Gaag Hän luotsasi seuran kauden 2009/10 päätteeksi liigan viidenneksi ja seura selvisi mukaan Eurooppa- liigaan. Kausi 2010/11 alkoi kuitenkin surkeasti ja BATE Borisov pudotti Marítimon europeleistä jo karsinnoissa. Kun Portugalin liigassakin pelit sujuivat heikosti sai van der Gaag potkut tehtävistään syyskuussa 2010.Maritimo ontslaat Van der Gaag Toukokuussa 2012 van der Gaag teki kolmivuotisen sopimuksen CF Os Belenensesin kanssa.Belenenses: van der Gaag, futuro entrenador Seura nousi van der Gaagin alaisuudessa liigaan voittamalla Segunda Ligan kaudella 2012/13.Mitchell van der Gaag held in Lissabon Syyskuussa 2013 hän joutui jäämään sivuun Belenensesin valmennustehtävistä sydänvaivojen vuoksi.Van der Gaag steps down as Belenenses manager Van der Gaag palasi takaisin valmennustöihin helmikuussa 2015 kyproslaisen Ermis Aradippoun peräsimessä.Van der Gaag als trainer aan de slag op Cyprus Hän sai kuitenkin potkut jo maaliskuussa kieltäydyttyään allekirjoittamasta seuran kanssa jatkosopimusta.Cypriotisch avontuur Van der Gaag van korte duur Kesäkuussa 2015 van der Gaagista tuli FC Eindhovenin päävalmentaja.FC Eindhoven stelt Van der Gaag aan als trainer Hän luotsasi seuran Eerste Divisien neljänneksi, mutta nousukarsinnoissa joukkue putosi NAC Bredaa vastaan. Kauden jälkeen van der Gaag siirtyi Eredivisie-seura SBV Excelsiorin päävalmentajana.Van der Gaag nieuwe trainer Excelsior Van der Gaagin johdolla Excelsior sijoittui kahdella kaudellaan Eredivisien keskikastiin säilyttäen sarjapaikkansa selvästi. Kauden 2017/18 jälkeen van der Gaagin sopimus Excelsiorin kanssa päättyi ja hän siirtyi NAC Bredan päävalmentajaksi.Van der Gaag nieuwe trainer NAC Breda Hän sai potkut NAC Bredasta maaliskuussa 2019.Van der Gaag leaves NAC Breda Kesäkuussa 2019 van der Gaagista tuli Jong Ajaxin päävalmentaja.Voormalig NAC-trainer Van der Gaag nieuwe coach Jong Ajax Hän valmensi joukkuetta kahden kauden ajan, kunnes kesällä 2021 siirtyi Erik ten Hagin apuvalmentajaksi Ajaxin edustusjoukkueeseen.Van der Gaag schuift door naar Ajax 1; Heitinga trainer Jong Ajax Hän juhli kauden 2021/22 päätteeksi yhdessä ten Hagin kanssa Alankomaiden mestaruutta. Kauden jälkeen van der Gaag siirtyi ten Hagin apuvalmentajaksi Englannin Valioliigan Manchester Unitediin.Backroom appointments confirmed ==Meriitit== * Segunda Liga: 2013 ==Lähteet== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1971 syntyneet Luokka:Elävät henkilöt